མདོར་ན་རྒྱ་གཞུང་གིས་ཁ་ནས་ཁོར་ཡུག་སྲུང་སྐྱོབ་ཀྱི་དྲིལ་བསྒྲགས་འདི་རྒྱ་ཆེན་པོ་བྱེད་ཁུལ་ཡང་།དོན་དུ་དེ་ལས་ཟློག་སྟེ་བོད་ཀྱི་ཁོར་ཡུག་ལ་གཏོར་གཏོང་བཞིན་ཡོད་པ་དང་།བོད་ནང་གི་ས་གནས་གང་སར་གཏེར་ཁ་སྔོག་འདོན་ལ་བརྟེན་ནས་ད་ལྟའི་ཆར་མི་དང་དུད་འགྲོ་སོགས་ལ་གནོན་ཚབས་ཆེན་པོ་ཕོག་བཞིན་ཡོད།འོན་ཀྱང་རྒྱ་གཞུང་ལྟ་བུ་མི་ཁ་ཤས་ཀྱིས་མཛུབ་མོའི་གར་བསྟན་ཤར་བྱེད་མཁན་གྱི་སྲིད་གཞུང་ཞིག་ལ་མཚོན་ན་མི་མང་གི་བསམ་ཚུལ་དང་མི་མང་གི་བདེ་སྡུག་ནི་གོ་གནས་དང་འགན་དབང་གང་དང་ཡང་འབྲེལ་བ་མེད་པས།དེ་ལ་དོ་སྣང་དང་འབད་བརྩོན་བྱེད་མི་སྲིད་པ་ལྟ་བུར་གྱུར་ཡོད་ཀྱང་།བོད་པ་གཙོ་བོར་གྱུར་པའི་མི་མང་གི་ངོས་ནས་ད་ལན་རི་ཉིལ་ནས་འབྲི་ཆུ་འགག་པའི་གནས་ཚུལ་འདི་ལྟ་བུ་དེ།རང་བྱུང་འབྱུང་བའི་གནོད་འཚེ་ཙམ་ཞིག་ཏུ་ངོས་འཛིན་བྱེད་མི་རུང་བར།དེ་ནི་ཆེད་དུ་རྒྱ་གཞུང་གིས་བོད་ཀྱི་ཁོར་ཡུག་གཏོར་སྐྱོན་བཏང་བ་ལ་བརྟེན་ནས་བྱུང་བའི་དོན་རྐྱེན་ཞིག་ཡིན་སྟབས།རང་བྱུང་གི་གནོད་འཚེ་ཙམ་ཞིག་ད་ལྟའང་མིན་ལ་མ་འོངས་པར་ཡང་གཏན་ནས་ཡིན་མི་སྲིད་ཅེས་བརྗོད་ཆོག།